lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru oc en es lv lv lv lv lv lv lv lv lv lv lv lv lv lv lv lv lv nl lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavniekiem četras no sešām Latvijas medaļām Eiropas skvoša reitinga turnīrā “Latvian Junior Open”  – ZZ.lv
Vārda dienas svin: Elza, Ilizana
andra.ozola@zz.lv - 08.05.2022 - 20:20
Eiropas skvoša federācijas junioru reitinga turnīrā “Latvian Junior Open 2022” Latvijas jaunie skvošisti no 18 medaļām izcīnīja sešas – pa divām no katra kaluma. “Latvian Junior Open 2022” no 6. līdz 8. maijam notika Rīgā, “Pepsi” skvoša centrā. Eiropas skvoša reitinga junioru turnīrs Latvijā norisinājās pirmo reizi, informē corpmedia.lv.
Četras no sešām Latvijas skvošistu izcīnītājām medaļām aizceļoja uz Jelgavu. Lukass Kančs izcīnīja 2.vietu zēnu U19 grupā, bet Laura Badūne U19 meiteņu grupā izcīnīja 3.vietu, savukārt U15 meiteņu grupā 1.vietā Sonora Liepa, bet trešajā vietā Emīlija Malbārde.
Latvijas medaļas izcīnīja arī 12 gadus vecā Pļaviņu skvošiste Anita Vītola, kas uzvarēja U13 meiteņu grupā, bet rīdziniece Evianna Majore U15 meiteņu grupā izcīnīja 2.vietu,
U19 zēnu grupā spānis Adrians Reverts Eskutiaa (12.vieta Eiropas reitingā U17 grupā) ar 3:0 pārspēja Lukasu Kanču, kuram šī ir jau otrā Eiropas skvoša junioru reitinga turnīra medaļa. Pirmo Eiropas reitinga turnīra medaļu Lukass Kančs izcīnīja Ukrainā 2018. gadā, togad paliekot trešajā vietā. Abi spēlētāji savstarpējā mačā bija tikušies arī turnīrā Polijā,  toreiz spēlējot vēl BU13 grupā, kurā arī spēcīgāks bija spānis. Bronza Igaunijas spēlētājam Martinam Etverkam, kuram šis bija pirmais Eiropas skvoša reitinga turnīrs.
Saturs turpināsies pēc reklāmas.
U19 meiteņu grupā finālā igauniete Eveli Melka sīvā spēlē, bet trīs geimos pārspēja trīs gadus jaunāko, Eiropas skvoša reitinga sacensībās pieredzējušo Luksemburgas spēlētāju Elisendu Ruicu Kaiseri. Eveli Melka ir Baltijas junioru čempione, regulāri startē starptautiskos turnīros un atrodas visaugstāk Eiropas skvoša reitingā no visiem Baltijas spēlētājiem – 17. vieta  U19 grupā, kamēr Elisenda Ruica Kaisere ir 16. vietā GU17. Bronza tika sadalīta divu jelgavnieču duelī, šoreiz Latvijas vicečempionei Laurai Badūnei pārspējot junioru čempioni Unu Ulmani.
U15 zēnu grupā visas godalgas viesspēlētājiem. Pārliecinoša uzvara Kipras izcelsmes Somijas pārstāvim Rafaelam Orfanu, kurš pārspēja ESF reitingā augstāk esošo ukraini Mikitu Khlus, kuram sudrabs, kā arī turnīrā augstākā reitinga īpašnieku un bronzas ieguvēju poli Wojičehu Ivanu.
U15 meiteņu grupā piedalījās tikai Latvijas spēlētājas, no kurām galvastiesu pārāka bija jelgavniece Sonora Liepa. Tāpat kā Latvijas čempionātā junioriem sudrabs rīdziniecei Eviannai Majorei, bronza – jelgavniecei Emīlijai Malbārdei.
Saturs turpināsies pēc reklāmas.
U13 zēnu grupā uzvarēt nekādas grūtības nesagādāja skvoša lielvalsts Ēģiptes pārstāvim Omaram Elhosari, kurš saviem pretiniekiem ik geimā ļāva gūt vien dažus punktus. Otrā vieta ESF sacensību debijā igaunim Lukasam Presam, trešais nīderlandietis Saša Steps.
U13 meiteņu grupā zelta medaļu izcīnīja Pļaviņu sportiste Anita Vītola, kura pārliecinoši pārspēja visas grupas spēlētājas, tostarp, otrās vietas ieguvēju Bianku Bidoli no Luksemburgas un bronzas medaļnieci Viktoriju Sivoplas no Ukrainas.
Eiropas skvoša reitinga junioru turnīru “Latvian Junior Open 2022” organizēja Latvijas Skvoša federācija. Šāds turnīrs sākotnēji bija ieplānots 2020.gadā, taču tika atlikts  Covid-19 ierobežojumu dēļ.  Latvijas Skvoša federācija centīsies šādus turnīrus turpmāk rīkot regulāri, lai motivētu Latvijas jaunos spēlētājus izaugsmei.
Saturs turpināsies pēc reklāmas.
Sacensībās startēja 33 dalībnieki no 9 valstīm. Visvairāk, 17, bija vietējie spēlētāji, ar septiņiem spēlētājiem pārstāvēta bija Igaunija, pa diviem spēlētājiem bija no Luksemburgas un Ukrainas, pa vienam no Polijas, Somijas, Nīderlandes, Spānijas, Ēģiptes.
Finālspēles tika translētas TV4 un Sportacentrs.com TV.
Sacensības notika ar Latvijas Sporta federāciju padomes un Izglītības un zinātnes ministrijas  līdzfinansējumu. Latvijas Skvoša federāciju un turnīru atbalstīja viesnīca “Bellevue”, sporta preču internetveikals “Latvin.lv”, sporta preču veikals “Squashop”, kompānijas “OK Būvmateriāli”, “ASB Squash”, ūdens “Mangaļi”, reklāmas kompānija “Promoter”.
Bērnu sports Citas ziņas Skvošs
Jelgavniekiem medaļas džudo turnīrā “Zelta rudens 2022” Ādažos
“Zemgale/LLU” guva otro panākumu “Mestis” līgā (FOTO/VIDEO)
“Optibet”Superkausu izcīna VK “Jelgava” volejbolistes
“Zemgale/LLU” startē Somijas līgā ar uzvaru (FOTO)
Sestdien Jūrmalā volejbola komandas cīnīsies par sezonas pirmo trofeju
BK “Jelgava” sezonu iesāk ar uzvaru
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.